ai4bharat/Pralekha huggingface dataset:
उपराष्ट्रपती कार्यालय
मातृभाषेतील प्राथमिक शिक्षणामुळे मुलांचा आत्मसन्मान व सृजनात्मकता वाढीस लागते : उपराष्ट्रपती
बहुभाषिकत्व राष्ट्रीय एकात्मतेला मजबूत करू शकते : उपराष्ट्रपती
आंतरराष्ट्रीय मातृभाषा दिनानिमित्त वेबीनारचे उपराष्ट्रपतींच्या हस्ते उद्घाटन
नवी दिल्ली, 21 फेब्रुवारी 2021
मुलांना किमान पाचव्या इयत्तेपर्यंत मातृभाषेतून शिक्षण देण्याचे आवाहन उपराष्ट्रपती एम्. व्यंकय्या नायडू यांनी आज केले. जी भाषा घरात बोलली जात नाही त्या भाषेतून शिक्षण घेणे हे विद्यार्थ्यांसाठी विशेषत: प्राथमिक विद्यार्थ्यांसाठी शिक्षणातील मोठा अडथळा ठरू शकतो, असे ते यावेळी म्हणाले.
यासंदर्भात झालेल्या अनेक अभ्यासांचा उल्लेख करत नायडू यांनी शिक्षणाच्या सुरुवातीला मातृभाषा हेच शिक्षणाचे माध्यम असल्यामुळे मुलांचा आत्मसन्मान सुखावतो व सृजनात्मकता वाढीला लागते, असे सांगितले.
केंद्रीय शिक्षण मंत्रालय व सांस्कृतिक मंत्रालयाने संयुक्तरीत्या आयोजित केलेल्या वेबिनारच्या उद्घाटनप्रसंगी बोलताना राष्ट्रपतींनी मातृभाषेच्या उन्नतीसाठी पाच महत्त्वाच्या गोष्टींकडे लक्ष देण्याची आवश्यकता प्रतिपादन केली. मातृभाषेतून प्राथमिक शिक्षणाशिवाय प्रशासनात, न्यायालयांच्या कामकाजात तसेच न्यायदानात स्थानिक भाषेचा वापर करण्यावर भर देण्याची गरज व्यक्त केली. उच्च शिक्षण तसेच तंत्रज्ञान शिक्षणातही स्वदेशी भाषांचा वापर हळूहळू वाढवण्याच्या आवशयकतेबद्दलही त्यांनी सांगितले.
राज्यव्यवस्थेत मातृभाषेचे महत्व अधोरेखित करतानाच नायडू यांनी राज्य आणि स्थानिक पातळीवर स्थानिक भाषांचा वापर वाढवण्याची सूचना केली. भारतीय भाषांचे उपयोजन वरच्या स्तरावर नेण्याची सूचना करताना नायडू यांनी राज्यसभेचे उदाहरण दिले. राज्यसभेत सदस्यांना 22 अनुसूचित भाषांपैकी कोणत्याही भाषेत स्वत:ला व्यक्त करण्याची सुविधा उपलब्ध आहे.
आजच्या आंतरराष्ट्रीय मातृभाषा दिनी हैदराबादच्या मुच्चिथलमधील स्वर्ण भारत ट्रस्टने आज सकाळी आयोजित केलेल्या कार्यक्रमाला उपराष्ट्रपतींनी संबोधित केले. यावेळी त्यांनी भारतीय भाषांचा वापर उच्च शिक्षणातसुद्धा करण्याचे महत्व अधोरेखित केले.
काही भाषा कायमच्या नष्ट होणार आहेत याबद्दलही नायडू यांनी वेबिनार मध्ये चिंता व्यक्त केली. जागतिकीकरण आणि समावेशीकरण याचा नायडूनी उल्लेख केला. प्रत्येक पंधरवड्यात एक भाषा स्वत:मधील परंपरागत शहाणपण आणि संपूर्ण संस्कृती यांच्यासह नष्ट होते, या संयुक्त राष्ट्रांच्या इशाऱ्याकडे त्यांनी लक्ष वेधले. जगातील धोक्यात आलेल्या भाषांपैकी जास्तीत जास्त भाषा या 196 भाषांची समृद्धी असलेल्या भारतातील आहेत हे देखिल त्यांनी अधोरेखित केले. यासंदर्भात शिक्षण मंत्रालयाने धोक्यात आलेल्या भाषांचे संरक्षण व संवर्धन करणाऱ्या योजनेचे  कौतुक केले.
बहुभाषिकत्वाचे महत्त्व विशद करताना उपराष्ट्रपतींनी, शक्य तेवढ्या सर्व भाषा आपण शिकल्या पाहिजेत आणि मातृभाषेचा पायाही बळकट केला पाहिजे अशी सूचना केली.
एकमेकांच्या भाषेबद्दल आदर आणि प्रेम वाढीला लागले तर आपणास त्यातून राष्ट्रीय एकता साधता येईल आणि ‘एक भारत श्रेष्ठ भारत’ उदयाला येईल, असे ते म्हणाले.
याप्रसंगी नायडू यांनी आभासी पद्धतीने भरलेल्या आंतरराष्ट्रीय सुलेखन प्रदर्शनाचे उद्घाटन केले. केंद्रीय शिक्षण मंत्री रमेश पोखरियाल, सांस्कृतिक मंत्री प्रल्हाद सिंह पटेल, शिक्षण राज्यमंत्री संजय धोत्रे, IGNCAचे सदस्य सच्चिदानंद जोशी हे मान्यवर या दूर संवादपद्धतीने भरलेल्या सोहळ्याला उपस्थित होते.
उपराष्ट्रपतींचे संपूर्ण भाषण वाचण्यासाठी येथे क्लिक करा
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 237
संरक्षण मंत्रालय
रन फॉर फ्रीडम – आयएनएस शिवाजी
पुणे, 9 ऑगस्ट 2022
स्वातंत्र्याच्या अमृतमहोत्सवी सोहोळ्याचा भाग म्हणून, भारतीय नौदलाच्या “आयएनएस शिवाजी’ या लोणावळा येथील प्रशिक्षण केंद्रात भारतीय स्टेट बँकेच्या सहकार्याने 6 ऑगस्ट 2022 रोजी “रन फॉर फ्रीडम” या मिनी मॅरेथॉनचे आयोजन करण्यात आले होते.
एकूण 7 विभागांमध्ये झालेल्या या कार्यक्रमात महिला आणि 5 ते 18 या वयोगटातील मुलांसह 500 हून अधिक धावपटूंनी मोठ्या उत्साहाने भाग घेतला. भारतीय लष्कर विभागातील नागरिक, लोणावळा महानगरपालिका, खंडाळा येथील पोलीस प्रशिक्षण केंद्र आणि भारतीय स्टेट बँकेच्या कर्मचारी वर्गाने देखील या मिनी मॅरेथॉनमध्ये भाग घेतला.
देशभक्तीचा जोश आणि लोणावळ्यातील उत्साहवर्धक हवामानामुळे या मिनी मॅरेथॉनमधील धावपटूंमध्ये मोठा उत्साह आणि आनंद दिसून आला, याच जोशात त्यांनी शर्यत पूर्ण केली. या कार्यक्रमाने परस्परांतील सौहार्द आणि एकजुटीची भावना वाढविण्याची संधी प्राप्त करून दिली.
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
ऊर्जा मंत्रालय
जुलै महिन्यात एनटीपीसीच्या उर्जानिर्मितीत 13.3 टक्क्यांची वाढ
नवी दिल्ली, 4 ऑगस्ट 2020
एन टी पी सी म्हणजे नैशनल थर्मल पॉवर कॉर्पोरेशन या सार्वजनिक औष्णिक उर्जा कंपनीच्या जुलै महिन्याच्या उर्जानिर्मितीत 13.3 टक्क्यांची लक्षणीय वाढ झाली आहे., जून महिन्यात 23.59 बीयु असलेली ऊर्जानिर्मिती जुलै महिन्यात 26.73 पर्यंत पोहोचली आहे.
एन टी पी सी ने जारी केलेल्या निवेदनानुसार, NTPC कोळसा केंद्रामध्ये 5.6% वार्षिक वाढ झाली आहे. जुलै 2019 मध्ये 20.74 बीयू असलेली उर्जानिर्मिती 2020 मध्ये 21.89 बीयू इतकी झाली आहे. एन टी पी सीच्या छत्तीसगढच्या कोर्बा येथील केंद्रात जुलै महिन्यात 100% पीएलएफ होते.
एनटीपीसी ची एकूण उर्जानिर्मिती क्षमता 62910 मेगावॉट इतकी असून, एन टी पी सीची देशभरात 70 उर्जानिर्मिती केंद्र आहेत. त्यापैकी 24 कोळसा, 7 मिश्र उर्जा, एक जलविद्युत आणि 13 अक्षय उर्जा केंद्र आहे.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
पंतप्रधान कार्यालय
पंतप्रधानांच्या प्रधान सचिवांनी वायू प्रदूषणाला आळा घालण्यासाठीच्या उपाययोजनांचा घेतला आढावा
नवी दिल्ली, 4 नोव्हेंबर 2019
पंतप्रधांचे प्रधान सचिव डॉ. पी.के.मिश्रा यांनी आज पंजाब, हरियाणा आणि दिल्ली राज्यांनी दिल्ली प्रदूषणाचा सामना करण्यासाठी हाती घेतलेल्या उपाययोजनांचा पुन्हा आढावा घेतला. मागील 24 तासात शेतातील खुंट जाळणे तसेच आगीच्या घटना टाळण्यासाठी हाती घेतलेल्या अतिरिक्त उपाययोजनांबाबतही माहिती घेतली.
परिस्थितीवर वैयक्तिकरित्या लक्ष ठेवून असल्याचे पंजाबच्या मुख्य सचिवांनी सांगितले तसेच 1981 च्या प्रदूषणाला आळा आणि ताबा मिळवण्याच्या कायद्याअंतर्गत कारवाई केल्याचीही माहिती दिली.
हरियाणाच्या मुख्यमंत्र्यांनी राज्यात शेतातले खुंट जाळण्याच्या घटना लवकरात लवकर नियंत्रणात आणण्याचे निर्देश सर्व संबंधितांना दिल्याची माहिती मुख्य सचिवांनी दिली.
पाणी शिंपडण्याचे प्रमाण वाढवण्यात आल्याची माहिती दिल्लीच्या मुख्य सचिवांनी दिली. परिस्थितीत सुधारणा व्हावी यासाठी शहरात उघड्यावर कचरा टाकण्यावर बंदी घालण्यात आली असून या बंदीचा भंग करणाऱ्यांकडून सर्वाधिक दंड आकारण्यात येत असल्याचेही त्यांनी सांगितले.
येत्या काही दिवसात हवामान अनुकूल राहण्याची शक्यता हवामान विभागाने वर्तवली आहे.
गरज पडेल त्या प्रमाणे प्राथमिक कृती करण्यावर पंतप्रधानांनी भर दिल्याचे प्रधान सचिवांनी सांगितले. या संदर्भात तात्काळ कार्यवाही करण्यासाठी यंत्रणा स्थापन करण्याची गरज असल्याचे त्यांनी सांगितले.
सर्व संबंधितांच्या प्रयत्नांची त्यांनी प्रशंसा केली. या प्रश्नावर कायमस्वरुपी तोडगा काढण्यासाठी प्रणाली स्थापन करण्यात येईल असेही त्यांनी सांगितले.
B.Gokhale/J.Patankar/P.Malandkar
(Visitor Counter : 60
कृषी मंत्रालय
आयसीएआर-सीसीएआरआयकडून स्वच्छता पंधरवडा साजरा
गोवा, 30 डिसेंबर 2021
आयसीएआर-सीसीएआरआय, गोवा विभागाकडून 16 ते 31 डिसेंबर 2021 दरम्यान स्वच्छता पंधरवड्याचे आयोजन करण्यात आले होते. यानिमित्त शेतकऱ्यांमध्ये तसेच नागरिकांमध्ये स्वच्छतेसंबंधी जनजागृती करण्यासाठी रॅलीचे आयोजन करण्यात आले होते. आयसीएआर-सीसीएआरआयचे संचालक डॉ प्रवीण कुमार यांच्या हस्ते स्वच्छता पंधरवड्याचे उद्घाटन करुन उपस्थितांना स्वच्छतेची प्रतिज्ञा देण्यात आली.
संस्थेने पर्रा, प्रियोळ, करमळी, ओझरी, मोइता या गावांमध्ये गांडूळ खत प्रशिक्षण कार्यक्रमाचे आयोजन करण्यात आले होते. तसेच जुने गोवा येथे काढलेल्या फेरीत 2000 पेक्षाही अधिक नागरिकांनी सहभाग नोंदवला. यात समाजातील सर्व घटकांचा समावेश होता.
संस्थेने स्वच्छता आणि आरोग्य यासंबंधी वेबिनार, शालेय विद्यार्थ्यांसाठी चित्रकला स्पर्धा, पर्यावरणपूरक सांडपाणी प्रकल्पाला भेट असे उपक्रम राबवले.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात दोन टक्क्याने घट
नवी दिल्ली, 18 जानेवारी 2019
देशातील महत्त्वाच्या 91 धरणातल्या जलसाठ्यांमध्ये 17 जानेवारी 2019 रोजी संपलेल्या आठवड्यात 77.171 अब्ज घनमीटर पाणी शिल्लक असून, एकूण साठवणूक क्षमतेच्या ते 48 टक्के इतके आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 11.41 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 37 टक्के पाणीसाठा उपलब्ध आहे.
हिमाचल प्रदेश, पंजाब, उत्तराखंड, मध्य प्रदेश, छत्तीसगढ, कर्नाटक, आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. झारखंड, ओदिशा, पश्चिम बंगाल, त्रिपुरा, गुजरात, महाराष्ट्र, उत्तर प्रदेश, आंध्रप्रदेश आणि तेलंगण आणि केरळ या राज्यांतील जलसाठ्यांमधील पाण्याचे प्रमाण गतवर्षाच्या तुलनेत कमी आहे.
N.Sapre/S.Kane/P.Malandkar
(Visitor Counter : 50
पंतप्रधान कार्यालय
येत्या 25 ऑगस्टला पंतप्रधान नरेंद्र मोदी, सर्व राज्ये आणि केंद्रशासित प्रदेशांच्या श्रममंत्र्यांच्या राष्ट्रीय कामगार परिषदेत करणार मार्गदर्शन
आंध्रप्रदेशात तिरूपती इथे, या दोन दिवसीय परिषदेचे आयोजन
ह्या परिषदेमुळे, केंद्र आणि राज्य सरकारांमध्ये श्रमशक्तीशी संबंधित मुद्यांवर समन्वय साधण्यास मदत होईल
नवी दिल्ली, 23 ऑगस्ट 2022
पंतप्रधान नरेंद्र मोदी येत्या 25 ऑगस्ट रोजी, दुपारी साडेचार वाजता, सर्व राज्ये आणि केंद्रशासित प्रदेशातील श्रम मंत्र्यांच्या राष्ट्रीय परिषदेत दूरदृश्य प्रणालीद्वारे मार्गदर्शन करतील. केंद्रीय श्रम आणि रोजगार मंत्रालयाने आंध्रप्रदेशात तिरूपती इथे, 25 आणि 26 ऑगस्ट रोजी, ही परिषद आयोजित केली आहे.
भारतातील सहकार्यात्मक संघराज्य भावनेतून आयोजित करण्यात आलेल्या या परिषदेत, श्रम आणि कामगारांसंबंधीच्या विविध मुद्यांवर चर्चा होणे अपेक्षित आहे. तसेच केंद्र आणि राज्य सरकारांमध्ये अधिक चांगली धोरणे आखली जावीत, तसेच, कामगारांच्यासाठी असलेल्या कल्याणकारी योजनांची प्रभावी अंमलबजावणी व्हावी, यासाठी केंद्र आणि राज्यांमधील समन्वय वाढवण्यासही या परिषदेमुळे मदत होईल.
या परिषदेत, चार संकल्पनांवर आधारित सत्रे असतील. कामगारांना सार्वत्रिक सामाजिक सुरक्षा व्यवस्था उपलब्ध व्हावी, यासाठी ई-श्रम पोर्टलवर सामाजिक सुरक्षा योजनांची नोंदणी उपलब्ध करुन देण्याविषयी; राज्यसरकार संचालित ईएसआय रुग्णालयांच्या माध्यमातून चालवली जाणारी, ‘स्वास्थ्य से समृद्धी’ योजना आणि त्याची पीएमजन आरोग्य योजनेशी सांगड घालणे, चार कामगार संहितांच्या अंतर्गत नियम निश्चित कारणे; व्हीजन श्रमेव जयते @2047, या चार संकल्पनांसह, कामाची समान परिस्थिती, सर्व कामगारांसाठी सामाजिक सुरक्षा, यात असंघटित आणि प्लॅटफॉर्म वर काम करणारे कुली, लैंगिक समानता, अशा विविध मुद्यांवर चर्चा होण्याची अपेक्षा आहे.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
लक्षद्वीपमध्ये नागरी स्वागत समारंभाला राष्ट्रपती उपस्थित
लक्षद्वीप संपूर्ण जगासाठी पर्यावरण पर्यटनाचे मॉडेल म्हणून उदयाला येऊ शकते: राष्ट्रपती मुर्मू
राष्ट्रपती द्रौपदी मुर्मू आज संध्याकाळी  लक्षद्वीपमध्ये कवरत्ती येथे त्यांच्या सन्मानार्थ आयोजित नागरी स्वागत समारंभाला उपस्थित होत्या.
लक्षद्वीपमध्ये समुद्री शेवाळ उद्योग विकसित करण्याची प्रचंड क्षमता आहे, असे या कार्यक्रमाला संबोधित करताना राष्ट्रपतींनी सांगितले. लक्षद्वीपमध्ये सागरी शेवाळाच्या लागवडीमुळे विदेशी उत्पादनांवर अवलंबून असलेल्या औषध कंपन्या आणि हॉटेल उद्योगाच्या आयात देयकात मोठी घट होईल , असे त्या म्हणाल्या.
शुभ्र वाळूचे किनारे, प्रवाळ आणि वैविध्यपूर्ण सागरी परिसंस्थेचे निसर्गसौंदर्य लाभलेल्या लक्षद्वीप बेटांमध्ये पर्यटनाची उच्च क्षमता आहे, असे राष्ट्रपतींनी सांगितले. लक्षव्दीप मधील प्रशासन नीती आयोगाच्या नेतृत्वाखालील पथदर्शी प्रकल्प म्हणून कडमत, मिनिकॉय आणि सुहेली येथे उच्च श्रेणीच्या पर्यावरण - पर्यटन प्रकल्पांचा विकास करण्यासाठी कार्यरत आहे, असे त्यांनी नमूद केले. या केंद्रशासित प्रदेशातील निळ्या तलावांमध्ये भारतातील पहिले वॉटर व्हिला बांधले जाणार आहेत ही अभिमानाची बाब आहे, असे राष्ट्रपती म्हणाल्या. पर्यटन क्षेत्रातील या नाविन्यपूर्ण उपक्रमांमुळे पर्यटनाचा चेहरामोहरा मोठ्या प्रमाणात बदलेल. महत्त्वाचे म्हणजे लक्षद्वीप संपूर्ण जगासाठी पर्यावरण पर्यटनाचे मॉडेल म्हणून उदयाला येऊ शकते,असेही त्या म्हणाल्या.
बेटांचा विकास करण्याच्या दृष्टीकोनातून लक्षद्वीप प्रशासन गेल्या काही वर्षांमध्ये बेटांच्या विकासाच्या मार्गात संपूर्ण बदल घडवून आणण्यासाठी सुधारणांवर जोर देत आहे हे जाणून घेतल्यांनतर राष्ट्रपतींनी आनंद व्यक्त केला. पायाभूत सुविधांच्या विकासाला चालना देण्यासोबतच प्रशासनाकडून योग्य अंमलबजावणी आणि खाजगी क्षेत्राच्या सहभागाला प्रोत्साहन देणे याशिवाय लोकांना पिण्याचे पाणी देण्यासाठी अनेक बेटांवर पृथक्करण संयंत्र उभारण्यासाठी लक्षद्वीप प्रशासन विशेष कौतुकास पात्र आहे, असे त्या म्हणाल्या.
केंद्रशासित प्रदेश लक्षद्वीप शालेय मुलांसाठी अत्याधुनिक सुविधा पुरवतो. आपल्या देशातील इतर ठिकाणांपेक्षा लक्षद्वीपमध्ये शिक्षक-विद्यार्थी गुणोत्तर उत्तम आहे, असे राष्ट्रपतींनी नमूद केले. शालेय शिक्षण प्रणाली सुधारण्यासाठी प्रशासनाच्या वचनबद्धतेबद्दल आणि समर्पणाबद्दल त्यांनी प्रशंसा केली. विद्यार्थ्यांना व्यावसायिक, रोजगारक्षम आणि उद्योजकीय कौशल्यांसह सक्षम करण्यासाठी, शिक्षण विभाग लक्षद्वीपच्या शाळांमध्ये डिजिटल साक्षरता अभ्यासक्रम चालवत असल्याचे त्यांनी नमूद केले. शिक्षण विभागाच्या या प्रयत्नांमुळे या भौगोलिकदृष्ट्या दुर्गम भागातील मुलांना त्यांची स्वप्ने पूर्ण करण्यास मदत होईल, असा विश्वास त्यांनी व्यक्त केला.
आजच्या युगात कोणत्याही प्रदेशाच्या सर्वांगीण विकासासाठी इंटरनेटची सुविधा असणे अत्यंत महत्त्वाचे आहे. लक्षद्वीपमध्ये पाणबुडी ऑप्टिकल फायबर केबल प्रकल्प येत्या दोन महिन्यांत पूर्ण होईल हे जाणून त्यांनी आनंद व्यक्त केला.
लक्षद्वीप हे भौगोलिकदृष्ट्या अलिप्त ठिकाण असल्याने वीज पुरवठ्याच्या प्रश्नावर अतिरिक्त विचार करावा लागेल. उर्जेच्या पर्यायी स्त्रोतांचा विकास या सुंदर बेटांच्या पर्यावरणाचे रक्षण करेल आणि जगाला पर्यावरणपूरक विकासाचा मार्ग दाखवेल,असे राष्ट्रपती म्हणाल्या.
रस्ते वाहतूक आणि महामार्ग मंत्रालय
प्रस्तावित/मंजूर राष्ट्रीय महामार्ग प्रकल्पांची संख्या
(नवी दिल्ली, 27 डिसेंबर 2018
रस्ते वाहतूक आणि महामार्ग राज्यमंत्री मनसुख एल. मांडवीय यांनी आज लोकसभेत एका प्रश्नाला उत्तर देताना प्रस्तावित/मंजूर राष्ट्रीय महामार्ग प्रकल्पांची माहिती दिली. महाराष्ट्रातील प्रस्तावित/मंजूर प्रकल्पांची संख्या 2017-18 मध्ये 102 होती. यासाठी निधीची तरतूद 17088 कोटी रुपये आहे. गोव्यातील प्रस्तावित/मंजूर प्रकल्पांची संख्या 2017-18 मध्ये एक होती. यासाठी 10 कोटी रुपयांची तरतूद आहे.
महाराष्ट्रात 30 नोव्हेंबर 2018-19 पर्यंत 16 कामे पूर्ण झाली तर गोव्यात 4 कामे पूर्ण झाली. देशभरात एकूण 307 कामे पूर्ण झाली आहेत.
N.Sapre/S.Kakde/P.Kor
जलशक्ती मंत्रालय
देशातले जलसंकट दूर करण्यासाठी सक्रिय सहकार्याचे ॲसोचॅमचे आश्वासन
नवी दिल्ली, 28 जून 2019
गंगा नदीमधे गटाराचे पाणी मिसळणे 2022 पर्यंत पूर्णपणे थांबवण्यात येईल अशी ग्वाही केंद्रीय जलशक्ती मंत्री गजेंद्र सिंह शेखावत यांनी आज दिली. जलविषयक कल्पक उपाय यावरच्या राष्ट्रीय परिषद प्रदर्शनात ते आज नवी दिल्लीत बोलत होते. उद्योगांसाठी केला जाणारा पाण्याचा वापर आणि उद्योगाकडून प्रक्रिया न केलेले पाणी नदीत सोडले जाणे यासंदर्भात व्यवहार्य धोरण ठरवण्यासाठी उद्योग क्षेत्रासमवेत चर्चेला तयार असल्याचे ते म्हणाले.
पाणी हा देशात राष्ट्रीय प्राधान्याचा मुद्दा ठरला आहे. जलसंकटावर तोडगा काढण्यासाठी केंद्र, राज्ये आणि उद्योग क्षेत्राने एकत्र काम करावे. ॲसोचॅम या कार्यात महत्वाची भूमिका बजावू इच्छितो असे ॲसोचॅमचे अध्यक्ष बी के गोयंका यांनी यावेळी सांगितले.
B.Gokhale/N.Chitale/D.Rane
(Visitor Counter : 100
भूविज्ञान मंत्रालय
75 दिवसांच्या समुद्रकिनारे स्वच्छता मोहिमेच्या यशाने 'संपूर्ण सरकार' दृष्टीकोन सिद्ध केला -केंद्रीय मंत्री डॉ जितेंद्र सिंह
नवी दिल्ली, 6 ऑक्टोबर 2022
75 दिवसांच्या समुद्रकिनारे स्वच्छता मोहिमेच्या यशाने 'संपूर्ण सरकार' दृष्टीकोन सिद्ध केला, असे केंद्रीय भूविज्ञान मंत्री डॉ जितेंद्र सिंह यांनी सांगितले.
5 जुलै पासून सुरु झालेली आणि 17 सप्टेंबर रोजी "आंतरराष्ट्रीय किनारपट्टी स्वच्छता दिनी' सांगता झालेल्या "स्वच्छ सागर, सुरक्षित सागर" मोहिमेच्या आढावा बैठकीच्या अध्यक्षस्थानी असलेल्या डॉ जितेंद्र सिंह यांनी, या मोहिमेच्या भव्य यशासाठी डझनभर केंद्रीय मंत्रालयांचा पाठिंबा अधोरेखित केला.
भारताला लाभलेला 7500 किमी लांबीचा समुद्रकिनारा भारताच्या @ 2047 च्या दृष्टिकोनाला आकार देण्यासाठी महत्त्वपूर्ण भूमिका बजावेल , असे डॉ. जितेंद्र सिंह यांनी सांगितले.आणि आपल्या देशाच्या आर्थिक विकासाला चालना देण्यासाठी आपण आपल्या किमान वापर केलेल्या सागरी संसाधनांचा लाभ घेण्याची गरज त्यांनी व्यक्त केली. किनारपट्टी स्वच्छतेसाठी वर्षभर चालणाऱ्या उपक्रमांचे आयोजन करण्याच्या अनुषंगाने स्थापन केलेला उच्चस्तरीय चमू भारताच्या खोल समुद्रातील मोहिमेतही समन्वय साधेल, असे मंत्र्यांनी सांगितले.
भारताच्या 7,500 किमी लांबीच्या किनारपट्टीवर एकाच वेळी किनारी स्वच्छता आणि समुद्र किनारा स्वच्छ करण्याच्या प्रचंड अशा मोठ्या कार्यात भू विज्ञान मंत्रालयाने बजावलेल्या भूमिकेची डॉ जितेंद्र सिंह यांनी प्रशंसा केली. राज्यपाल, मुख्यमंत्री, केंद्रीय मंत्री, खासदार, चित्रपट कलाकार आणि ख्यातनाम व्यक्तींनी सर्व स्तरातील लाखो स्वयंसेवकांसह समुद्रकिनारा स्वच्छतेच्या उपक्रमात भाग घेतला, याकडे त्यांनी लक्ष वेधले. 9 किनारी राज्यांतील 45 हून अधिक उपायुक्त/जिल्हाधिकाऱ्यांनी ही मोहीम मोठ्या प्रमाणात यशस्वी करण्यासाठी विशेष प्रयत्न केल्याची माहिती मंत्र्यांनी दिली.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 131
राष्ट्रपती कार्यालय
राष्ट्रपती द्रौपदी मुर्मू करणार 'उन्मेषा' आणि 'उत्कर्ष' महोत्सवाचे उद्घाटन
नवी दिल्ली, 2 ऑगस्ट 2023
राष्ट्रपती द्रौपदी मुर्मू उद्या 3 ऑगस्ट 2023 रोजी मध्य प्रदेशची राजधानी भोपाळला भेट देणार आहेत. यादरम्यान, राष्ट्रपतींच्या हस्ते साहित्य अकादमी आणि संगीत नाटक अकादमी यांच्या संयुक्त विद्यमाने सांस्कृतिक मंत्रालयातर्फे आयोजित 'उन्मेषा' - आंतरराष्ट्रीय साहित्य महोत्सव आणि 'उत्कर्ष' - लोककला आणि आदिवासी महोत्सवाचे उद्घाटन होणार आहे.
S.Patil/G.Deoda/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
जलशक्ती मंत्रालय
‘स्वच्छता ही सेवा’ अभियाना अंतर्गत जलसंपदा विभागाच्या संशोधन आणि विकास आणि गंगा पुनरुज्जीवन विभागाचे सचिव पंकज कुमार यांनी घेतला विभागाच्या विविध उपक्रमांच्या प्रगतीचा आढावा
नवी दिल्ली, 28 सप्टेंबर 2023
स्वच्छता ही सेवा , 2023, या सध्या सुरु असलेल्या मोहिमेचा एक भाग म्हणून, जलशक्ती मंत्रालयाच्या जलसंपदा विभागाअंतर्गत नदी विकास आणि गंगा पुनरुज्जीवन विभागाचे सचिव पंकज कुमार यांनी ही देशव्यापी मोहीम यशस्वी करण्यासाठी विभागातर्फे राबवल्या जात असलेल्या विविध उपक्रमांच्या अंमलबजावणीच्या प्रगतीचा/सद्यःस्थितीचा आढावा घेण्यासाठी आपल्या अध्यक्षतेखाली एक बैठक आयोजित केली होती. विभागामार्फत आतापर्यंत एकूण 161 उपक्रम/कार्यक्रम हाती घेण्यात आले असून त्यामध्ये सुमारे 7232 लोकांनी सहभाग नोंदवला आहे. यामध्ये श्रमदान कार्यक्रमात 2066 जणांचा सहभाग आणि 2481 जणांचा सामुहिक सहभाग असून, या द्वारे एसएचएस अभियानासाठी एकूण 14,178 मनुष्य तासांचे योगदान मिळाले. विभाग दररोज पुढील एसएचएस पोर्टल वर आपले उपक्रम अपलोड करत आहे: https://swachhbharatmission.gov.in/
एसएचएस अभियानाचा एक भाग म्हणून ‘कचरा मुक्त भारत’ या संकल्पनेनुसार आणि संपूर्ण सरकार, हा दृष्टीकोन अंगीकारून, जलशक्ती मंत्रालयाच्या जलसंपदा, नदी विकास आणि गंगा पुनरुज्जीवन विभागाने आपल्या संस्थांच्या माध्यमातून तारीखवार कृती आराखडा तयार केला होता. यामध्ये मोहिमेची उद्दिष्टे साध्य करण्यामध्ये भरीव योगदान देण्यासाठी विभागांतर्गत प्रत्येक संस्थेच्या प्रादेशिक/क्षेत्रीय कार्यालयांमार्फत स्वच्छता मोहिमेवर लक्ष केंद्रित करण्यात आले.
विभागाने मोहिमेच्या संकल्पनेवर आधारित पुढील विशिष्ट उपक्रमांची निवड केली होती:
- नॅशनल मिशन फॉर क्लीन गंगा , अर्थात राष्ट्रीय स्वच्छ गंगा मिशन आणि राष्ट्रीय नदी संवर्धन संचालनालयातर्फे  घाट आणि लगतच्या परिसराची स्वच्छता
- केंद्रीय जल आयोगा  तर्फे राज्य सरकारांच्या सहकार्याने धरणे आणि आसपासच्या परिसराची  स्वच्छता
- विभागाच्या विविध संस्थांच्या मुख्य कार्यालयांजवळच्या नदी किनाऱ्यांची स्वच्छताM.Pange/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 37
संरक्षण मंत्रालय
हवाई दलाच्यावतीने पुण्यात शौर्य पुरस्कार विजेत्यांचा सत्कार
पुणे, 12 ऑगस्ट 2022
'आझादी का अमृत महोत्सव' कार्यक्रमाचा एक भाग म्हणून 12 ऑगस्ट 2022 रोजी हवाई दलाच्या लोहगाव, पुणे येथील तळावर शौर्य पुरस्कार विजेत्यांचा सत्कार करण्यात आला. यावेळी या विजेत्यांशी संवादाचेही आयोजन करण्यात आले. एअर चीफ मार्शल पी. व्ही. नाईक  हे या कार्यक्रमाला प्रमुख पाहुणे म्हणून उपस्थित होते.
कार्यक्रमाच्या सुरूवातीला युद्ध स्मारक येथे पुष्पचक्र अर्पण करण्यात आले. हवाई दलाच्या सैनिकांनी आणि त्यांच्या कुटुंबियांनी सभागृहात सांस्कृतिक कार्यक्रम सादर केले. त्यानंतर, शौर्य पुरस्कार विजेत्यांच्या शौर्याची गाथा सांगणारा माहितीपट प्रदर्शित करण्यात आला. एअर चीफ मार्शल पी. व्ही. नाईक  यांच्या हस्ते शौर्य पुरस्कार विजेत्यांना गौरविण्यात आले. पुरस्कार विजेत्यांशी संवाद, या कार्यक्रमात या विजेत्यांनी युद्धातील आपले वैयक्तिक अनुभव आणि किस्से सांगितले. संवादाचा हा कार्यक्रम सर्वच उपस्थितांसाठी प्रेरणादायी ठरला.
M.Iyengar/M.Pange/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
कार्मिक, सार्वजनिक तक्रार आणि निवृत्ती वेतन मंत्रालय
सार्वजनिक तक्रारींचा निपटारा करण्याच्या वेळेत गेल्या सहा वर्षात सुधारणा : डॉ जितेंद्र सिंह
नवी दिल्ली, 16 सप्टेंबर 2020
केंद्रीय ईशान्य प्रदेश विकास राज्यमंत्री , पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणु उर्जा आणि अंतराळ राज्यमंत्री डॉ जितेंद्र सिंह यांनी आज लोकसभेत लेखी उत्तरात सांगितले की, गेल्या सहा वर्षांत तक्रारीच्या सरासरी निपटारा वेळेत हळूहळू सुधारणा झाली आहे. उदाहरणार्थ, कोविड महामारी दरम्यान, विशेष तक्रार निवारण पर्यायाने 1.4 दिवसाच्या सरासरी निपटारा वेळेप्रमाणे प्रत्येक तक्रारीचे निवारण सुनिश्चित केले.
ते म्हणाले, मंत्रिमंडळ सचिवालयात सार्वजनिक तक्रार संचालनालय [डीपीजी] मध्ये सार्वजनिक तक्रारदाराचे प्रतिनिधीत्व घेण्याची एक यंत्रणा आहे जी सांगते की संबंधित मंत्रालय / विभागाकडून निर्धारित कालावधीत मिळालेल्या प्रतिसादाबाबत आपण समाधानी नाही.
मागील तीन वर्षात प्राप्त झालेल्या तक्रारींचा प्रत्यक्षात निपटारा आणि निवारणासाठी प्रलंबित असलेली संख्या पुढीप्रमाणे -
|
|
वर्ष
|
|
प्राप्त
|
|
प्रत्यक्ष निपटारा
|
|
प्रलंबित
|
|
2017
|
|
18,66,124
|
|
17,73,020
|
|
7,55,952
|
|
2018
|
|
15,86,415
|
|
14,98,519
|
|
8,43,848
|
|
2019
|
|
18,67,758
|
|
16,39,120
|
|
10,72,486S.Thakur/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 60
आरोग्य आणि कुटुंब कल्याण मंत्रालय
कोविड 19 लसीकरण : गैरसमज आणि वस्तुस्थिती
महिनाभर विविध वेळापत्रकाच्या माध्यमातून आगाऊ वितरणानुसार लसीच्या मात्रा राज्य/केंद्रशासित प्रदेशांना उपलब्ध
जानेवारी 2021 ते 31 जुलै 2021 या कालावधीत 516 दशलक्षपेक्षा जास्त मात्रांचा पुरवठा
440 दशलक्ष मात्रा देऊन महत्वाचा टप्पा पार करत भारताच्या वेगवान लसीकरणाने गाठली सर्वाधिक जागतिक संख्या
नवी दिल्ली, 27 जुलै 2021
कोविड 19 महामारी विरुद्धचा लढा भारत सरकार आघाडीवर राहून लढत आहे. या महामारीविरुद्ध लढण्यासाठी भारत सरकारची पंचसूत्री चाचणी, मागोवा, उपचार आणि कोविड प्रतिबंधक योग्य वर्तन यासह लसीकरण हा एक अविभाज्य घटक आहे.
भारतीयांना कोविड प्रतिबंधक लसीच्या अर्धा अब्ज मात्रा देण्याचे उद्दिष्ट भारताला जुलै 2021 अखेरपर्यंत पूर्ण करता येणार नाही अशी टीका करणारी वृत्त प्रसारमाध्यमांमध्ये अलीकडेच प्रसारित झाली आहेत. या वृत्तांमध्ये असेही नमूद केले आहे की, सरकारने मे 2021 मध्ये सांगितले होते की, जुलै 2021 च्या अखेरीपर्यंत 516 दशलक्ष मात्रा उपलब्ध करुन देण्यात येतील. ही वृत्ते अपुऱ्या माहितीवर आधारित असून या वृत्तांमध्ये तथ्य चुकीच्या पद्धतीने मांडण्यात आली आहेत.
जानेवारी 2021 ते जुलै 2021 पर्यंत लस मात्रांच्या संभाव्य उपलब्धतेबद्दल माहिती देणारी 516 दशलक्ष मात्रांची आकडेवारी विविध स्रोतांकडून घेण्यात आली असावी. वस्तुस्थिती अशी आहे की, जानेवारी 2021 ते 31 जुलै 2021 पर्यंत एकूण 516 दशलक्षपेक्षा जास्त लसींच्या मात्रांचा पुरवठा केला जाईल.
याचा उल्लेख इथे करावा लागेल की, आगाऊ वाटप आणि आगाऊ माहिती देऊन लसीच्या मात्रा राज्य/केंद्रशासित प्रदेशांना पुरविल्या जातात. महिन्याभरात वेगवेगळ्या वेळापत्रकांमध्ये लसीच्या मात्रांचा पुरवठा केला जातो. म्हणूनच, एका विशिष्ट महिन्याच्या अखेरीला 516 दशलक्ष मात्रांच्या उपलब्धतेचा अर्थ असा नाही की, त्या महिन्यापर्यंत पुरविली जाणारी प्रत्येक मात्रा वापरली/दिली जाईल. आगामी काही दिवसात उपलब्ध होण्यासाठी लसीच्या मात्रा पुरवठ्याचा मार्गावर असताना, तोपर्यंत लसीकरण सुरू ठेवण्याच्या दृष्टीने विशिष्ट राज्य/जिल्हा/ उपजिल्हा या मध्ये लसींच्या मात्रांची उपलब्धता असेल.
अद्यापपर्यंत जानेवारी 2021 पासून आतापर्यंत एकूण 457 दशलक्ष मात्रा राज्य/केंद्रशासित प्रदेशांना पुरविण्यात आल्या आहेत. आणि 31 जुलै पर्यंत अतिरिक्त 60.3 दशलक्ष मात्रांचा पुरवठा अपेक्षित आहे. जानेवारी 2021 ते 31 जुलै 2021 पर्यंत पुरवण्यात आलेल्या एकूण मात्रांची संख्या 517 दशलक्ष मात्रा अशी असेल.
हे प्रशंसनीय आहे की, भारताने 440 दशलक्ष  मात्रा देऊन महत्वाचा टप्पा पार करत लसीकरणाची जगातील सर्वात मोठी संख्या गाठली आहे आणि ही कामगिरी भारताने गतिमानतेने केली आहे. यापैकी 9.60 कोटी व्यक्तींना लसीच्या दोन्ही मात्रा देण्यात आल्या आहेत.
जून 2021 मध्ये लसीच्या एकूण 11.97 कोटी मात्रा देण्यात आल्या. त्याचप्रमाणे जुलै 2021 महिन्यात  एकूण 10.62 कोटी मात्रा देण्यात आल्या आहेत.
कोविड लसीच्या उपलब्धतेनुसार शक्य तितक्या लवकर पात्र नागरिकांना लस देण्याचा सरकारचा प्रयत्न आहे.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187